Absolvenții de liceu se pot înscrie la prima sesiune a Bacalaureatului 2024 începând de luni, 3 iunie. Din 13 iunie, încep probele de competențe.
Între 3 - 7 iunie 2024 au loc înscrierile la prima sesiune a examenului de Bacalaureat din 2024
Absolvenții de liceu au timp până vineri, 7 iunie, să se înscrie pentru a putea da examenul de BAC în prima sesiune a acestui an.
BAC 2024: care sunt actele necesare pentru înscriere
Actele necesare pentru înscrierea la prima sesiune a Bacalaureatului 2024:
- certificatul de naștere (documentul original și o copie);
- cartea de identitate (documentul original și o copie);
- cerere de înscriere (fișă-tip informatizată) completată, avizată și ștampilata de unitatea de învățământ de proveniență/centrul de examen;
- certificatul/certificatele în original, precum și o copie a acestuia/acestora, în baza căruia/cărora se solicita echivalarea probei C și D, dacă este cazul; foaia matricolă în original;
- adeverință emisă de unitatea de învățământ prin care se confirmă finalizarea clasei a XII-a/a XIII-a și media generală.
Calendar Bacalaureat 2024
Calendarul examenului de Bacalaureat 2024 este următorul:
- 17-19 iunie - evaluarea competențelor lingvistice de comunicare orală la limba română, proba A;
- 19-20 iunie - evaluarea competențelor lingvistice de comunicare orală la limba maternă, proba B;
- 19-21 iunie - evaluarea competențelor digitale, proba D;
- 25-27 iunie - evaluarea competențelor lingvistice într-o limbă de circulație internațională;
- 1 iulie - proba scrisă la Limba și literatura română;
- 2 iulie - proba obligatorie a profilului, probă scrisă;
- 4 iulie - proba la alegere a profilului, proba scrisă;
- 5 iulie - proba scrisă la Limba și literatura maternă;
- 8 iulie - afișarea rezultatelor la probele scrise până la ora 12.00 și depunerea contestațiilor în intervalul orar 12.00 – 18.00;
- 9 – 11 iulie - rezolvarea contestațiilor;
- 12 iulie - afișarea rezultatelor finale la BAC 2024.
Foto: Dreamstime.com